בס"ד

סָבְתָא טוֹבָה, כֹּתֶל חָדָשׁ         * יוסף עוזר
****************************
אִשָׁה צְנוּמָה סָבָתִי וְטוֹבָה שְׁמָהּ
וְאֵין פַּרְנָסָה לַמִּשְׁפָּחָה אֲשֶׁר זוֹלֶלֶת עֹנִי
בַּסִּמְטָה בָּעִיר בַּגְדָּד יוֹשֶׁבֶת
מוּל סָל שֶׁל חֲרִיּוֹת שֶׁל דֶּקֶל
לִמְכֹּר מֵעֲרֵמַת תְּמָרִים עֲסִיסִיִּים
אִשָׁה צְנוּמָה סָבָתִי בִּשְׁכוּנַת הַיְּהוּדִים
לְמִשְׁפָּחָה אֲשֶׁר זוֹלֶלֶת עֹנִי
תְּלַמֵּד כֵּיצַד אָדָם חָסֵר
אֶת הַפְּרִי נוֹטֵף הַדְּבַשׁ יִמְכֹּר דַּוְקָא לַאֲחֵרִים.
וְכַמָּה אֲנָשִׁים בָּעוֹלָם צְרִיכִים לִשְׂ רוֹךְ שֶׁל נַעַל
וּלְכַמָּה אֲנָשִׁים בֶּאֱמֶת קְרוּעָה הַנֶּפֶשׁ
שֶׁסָּבִי מוֹכֵר חוּטִים וּמְחָטִים לְפַּרְנָסָה.
סָבִי וְסָבָתִי עָלוּ לְאֶרֶץ יִשְֹרָאֵל
עַכְשָׁו בְּהַר הַמְּנוּחוֹת
נִשְׁבָּעִים בְּגוּפָם, שֶׁהָפַךְ לִהְיוֹת 
בְּשַֹר יְרוּשָׁלַיִם,
בְּאַהֲבַת הָעִיר הַשּׁוֹמַעַת נֶכְדֵיהֶם וְנִינֵיהֶם
מְסַתְּתִים חִיּוּךְ וּבְכִי 
כְּמוֹ בְּאֶבֶן, זֶה לְיַד זֶה
לְכֹתֶל חָדָשׁ.

השיר סבתא טובה, הופיע בספר "סילן טהור" שיצא בספרית פועלים וזכה בפרס  על שם רון אדלר באוניברסיטת חיפה.